1.

Članak 3. zamjenjuje se sljedećim: „Članak 3. Fitosanitarni pregled i izvješćivanje 1. Neovisni fitosanitarni stručnjaci koje imenuje Komisija, koji su raspoređeni u okviru Instrumenta za tehničku pomoć i razmjenu informacija (TAIEX) i rade u suradnji s Tursko ciparskom trgovinskom komorom za provedbu Uredbe (EZ) br. 866/2004 („stručnjaci”) pregledavaju svu robu koja se sastoji od bilja, biljnih proizvoda i drugih predmeta navedene u dijelu A i dijelu B Priloga XI. Provedbenoj uredbi Komisije (EU) 2019/2072 (*1) u fazama proizvodnje, berbe i stavljanja na tržište kako bi utvrdili da su: (a) slobodni od karantenskih štetnih organizama Unije navedenih u Prilogu II. Uredbi (EU) 2019/2072, (b) u skladu s pragovima za prisutnost reguliranih nekarantenskih štetnih organizama Unije navedenih u Prilogu IV. Uredbi (EU) 2019/2072, (c) da ispunjavaju zahtjeve za unos u Uniju utvrđene u Prilogu VII. toj uredbi, i (d) da su u skladu su s mjerama za sprečavanje prisutnosti reguliranih nekarantenskih štetnih organizama na određenom bilju za sadnju utvrđenima u Prilogu V. Uredbi (EU) 2019/2072. Prema potrebi pregledavaju i sve bilje, biljne proizvode i druge predmete navedene u Prilogu XII. Provedbenoj uredbi (EU) 2019/2072 kako bi se utvrdilo da su slobodni od odgovarajućih karantenskih štetnih organizama zaštićenih područja navedenih u Prilogu III. toj uredbi. 2. Kod krumpira, gore spomenuti stručnjaci provjeravaju jesu li krumpiri u pošiljci uzgojeni izravno iz sjemenskog krumpira koji je certificiran u jednoj od država članica ili iz sjemenskog krumpira certificiranog u nekoj drugoj zemlji iz koje nije zabranjen ulazak u Uniju krumpira namijenjenog sadnji sukladno Prilogu VI. Provedbenoj uredbi (EU) 2019/2072.. 3. Ako stručnjaci, prema svojim saznanjima i u mjeri u kojoj je to moguće utvrditi, utvrde da relevantno bilje, biljni proizvodi ili drugi predmeti u pošiljci udovoljavaju zahtjevima iz stavaka 1. i 2. i relevantnim zahtjevima i provjerama iz Priloga II. Uredbi (EZ) br. 866/2004, oni: (a) sastavljaju izvještaj o svojim nalazima koristeći obrazac iz Priloga III. ovoj Uredbi, koji su dužni u potpunosti ispuniti i koji barem jedan od stručnjaka mora potpisati, i (b) prilažu taj izvještaj kao dodatak pratećem dokumentu iz članka 2. ove Uredbe. Stručnjaci ne izdaju „Izvještaje o fitosanitarnom pregledu” za bilje namijenjeno sadnji, uključujući gomolje vrste Solanum tuberosum L. namijenjene sadnji. 4. Oni potom pečate kamione ili druga prijevozna sredstva na takav način da je spriječeno bilo kakvo otvaranje pošiljke prije prelaska granične crte. Roba obuhvaćena ovim člankom može prijeći graničnu crtu samo ako su ispunjeni uvjeti iz stavka 3. točaka (a) i (b). 5. Po dolasku na područje na kojem Vlada Republike Cipra ima učinkovit nadzor, nadležna tijela pregledavaju pošiljku. Ako je to primjenjivo, „Izvještaj o fitosanitarnom pregledu” zamjenjuje se biljnom putovnicom iz članka 79. stavka 1. ili članka 80. stavka 1. Uredbe (EU) 2016/2031 Europskog parlamenta i Vijeća (*2). (*1) Provedbena uredba Komisije (EU) 2019/2072 оd 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.)." (*2) Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).”"